AIT บวกต่อ 4% ลุ้นรายได้ปีนี้โต 15% หลังตุนแบ็กล็อกทะลุ 7 พันล้าน
AIT วิ่งต่อ 4% เก็งรายได้ปีนี้โตไม่ต่ำกว่า 15% หลังตุนแบ็กล็อกทะลุ 7 พันล้าน โบรกแนะนำ “ซื้อ” ชี้กำไรไตรมาส 3 เติบโตแข็งแกร่ง
AIT วิ่งต่อ 4% เก็งรายได้ปีนี้โตไม่ต่ำกว่า 15% หลังตุนแบ็กล็อกทะลุ 7 พันล้าน โบรกแนะนำ “ซื้อ” ชี้กำไรไตรมาส 3 เติบโตแข็งแกร่ง
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ราคาหุ้น  บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT ณ เวลา 11:36 น. อยู่ที่ระดับ 6.20 บาท บวก 0.25 บาท หรือ 4.20% สูงสุดที่ระดับ 6.30 บาท ต่ำสุดที่ระดับ 6.00 บาท ด้วยมูลค่าซื้อขาย 95.10 ล้านบาท

สำหรับราคาหุ้น AIT ที่ปรับตัวขึ้นมานั้น คาดจะมาจากการที่นักลงทุนเข้ามาเก็งกำไรอีกครั้งภายหลังจากที่ บริษัท สบาย เทคโนโลยี จำกัด (มหาชน) หรือ SABUY เข้ามาถือหุ้น 15% ซึ่งทำให้มีการคาดการณ์ว่า SABUY จะเข้ามาต่อยอดทำให้เกิดประโยชน์ต่อบริษัทฯ ในระยะยาว
ขณะที่บริษัทฯ คาดว่าผลการดำเนินงานทั้งปี 65 จะมีรายได้เติบโตไม่ต่ำกว่า 15% จากปีก่อน หรือคิดเป็นรายได้ 7,400 ล้านบาท โดย ณ วันที่ 5 ส.ค. 65 AIT มีมูลค่างานในมือที่รอรับรู้รายได้ (Backlog) 7,300 ล้านบาท และมีงานที่อยู่ระหว่างรอคำสั่งซื้อจากลูกค้า (Waiting for P/O) อีกประมาณ 490 ล้านบาท
ด้านบล.บัวหลวง ระบุในบทวิเคราะห์ว่า คาดกำไรไตรมาส 3/65 จะเติบโตแข็งแกร่ง จากงดวเดียวกันของปีก่อน และจากไตรมาสก่อน และไตรมาส 4/65 จะเป็นไตรมาสที่โดดเด่น โดยรับรู้รายได้โครงการใหญ่เข้ามามาก ซึ่งงานในมือปัจจุบันรองรับรายได้ครึ่งปีหลัง 65 ไป 63% แล้ว แนะนำ “ซื้อ”